Emilie de Ravin

Emilie de Ravin (ˈɛməli də ˈrævɪn; s. 27. joulukuuta 1981 Mount Eliza, Victoria, Australia) on australialainen näyttelijä, joka tunnetaan parhaiten rooleistaan Bellena televisiosarjassa Olipa kerran ja Claire Littletonina sarjassa Lost. De Ravinin kansainvälinen läpimurto oli Tess Hardingin rooli televisiosarjassa Roswell. 

De Ravin on näytellyt muun muassa elokuvissa Paholaispukki (2005), The Hills Have Eyes (2006) ja Ball Don’t Lie (2008). De Ravin tunnetaan myös roolistaan Brendan Fryen heroiiniaddiktina ex-tyttöystävänä, Emilynä neo-noir-elokuvassa Brick (2005) sekä pienestä osastaan vuoden 2009 elokuvassa Public Enemies. De Ravin on näyttellyt myös elokuvassa Remember Me (2010) yhdessä Robert Pattinsonin kanssa sekä suomalaisessa elokuvassa Hulluna Saraan.

De Ravin on sjoittunut Maxim-lehden Hot 100 -listalle kolmesti: vuonna 2005 sijalle 47, vuonna 2006 sijalle 65 ja vuonna 2008 sijalle 68.

Elämä ja ura

Nuoruus 
Emilie de Ravin syntyi Mount Elizassa, Victoriassa, Australiassa. De Ravin opiskeli balettia Christa Cameron School of Ballet -koulussa yhdeksänvuotiaasta saakka ja hänet hyväksyttiinkin 15-vuotiaana Australian Ballet School -kouluun. Siellä hän esiintyi The Australian Balletin''' sekä Danceworld 301:n kanssa. De Ravin opiskeli näyttelemistä Australian National Institute of Dramatic Arts -koulussa sekä Prime Time Actors Studiossa Los Angelesissa.
 
Ura

Emilie de Ravinin ensimmäinen sivuosa oli rooli Curupirana televisiosarjassa BeastMaster. Seuraavaksi de Ravin esittikin Tess Hardingia teinisarjassa  Roswell. Hardingin roolin De Ravin sai 18-vuotiaana muutettuaan vain kuukautta aikaisemmin Los Angelesiin. Vuonna 2004 De Ravin sai roolin Claire Littletonin ABC:n hittisarjasta Lost. De Ravin oli yksi sarjan päähenkilöistä ensimmäiset neljä tuotantokautta, sekä kuudennen eli viimeisen kauden.

Vuonna 2005 De Ravin sai roolin Emily Kostichina, Brendan Fryen (Joseph Gordon-Levitt) heroiiniaddiktina ex-tyttöystävänä, neo-noir elokuvasta Brick. Vuotta myöhemmin De Ravin valittiin näyttelemään Brenda Carteria kauhuelokuvassa The Hills Have Eyes, joka keräsi melko hyvät lipunmyynti tulot. Vuonna 2007 Variety-lehti raportoi De Ravinin esiintyvän elokuvassa Ball Don’t Lie jonka ensiesitys oli Tribecan filmifestivaaleilla vuonna 2008 ja ilmestyi elokuvateattereihin vuoden 2009 keväällä. Vuonna 2009 De Ravin näytteli pankkivirkailija Barbara Patzkea elokuvassa Public Enemies.

De Ravin valittiin videopeli Onimushan elokuvaversioon, mutta ohjaaja Samuel Hadidan toisen projektin, The Imaginarium of Doctor Parnassus ja Heath Ledgerin kuoleman vuoksi Hadidan täytyi lykätä elokuvan julkaisua. Onimushaa lykättiin tuntemattoman ajan verran, eikä ole tietoa jatkaako De Ravin elokuvassa.

De Ravin kuvasi elokuvaa Remember Me yhdessä Robert Pattinsonin kanssa kesällä 2009. Elokuva sai ensi-iltansa 12. maaliskuuta 2010.

Yksityiselämä

De Ravin oli naimisissa näyttelijä Josh Janowiczin kanssa vuosina 2006–2009. De Ravin asuu nykyisin Vancouverissa, jossa kuvaa täysipäiväisesti Olipa Kerran -sarjaa. Hän seurustelee Eric Bilitchin kanssa, joka toimi ohjaajana De Ravinin tähdittämässä The Submarine Kid'' -elokuvassa. Lokakuussa 2015 de Ravin kertoi olevansa raskaana. Ensimmäinen lapsi syntyi maaliskuussa 2016 ja heidän toinen lapsi syntyi joulukuussa 2018.

Filmografia

Televisio

Lähteet

Aiheesta muualla 

 

Australialaiset näyttelijät
Vuonna 1981 syntyneet
Elävät henkilöt
Seulonnan keskeiset artikkelit